CELEX: 22007D0671
Language: hr
Date: 2007-10-08 00:00:00
Title: 2007/671/EZ: Odluka br. 1/2007 Zajedničkog odbora EZ/Danska-Farski otoci od 8. listopada 2007. o izmjeni Protokola br. 4 uz Sporazum između Europske zajednice s jedne strane i Vlade Danske i Lokalne vlade Farskih otoka s druge strane

04/Sv. 005
            
            
               HR
            
            
               Službeni list Europske unije
            
            
               190
            
         22007D0671
   
               L 275/32
            
            
               SLUŽBENI LIST EUROPSKE UNIJE
            
            
               08.10.2007.
            
         
      ODLUKA br. 1/2007 ZAJEDNIČKOG ODBORA EZ/DANSKA-FARSKI OTOCI
   
   od 8. listopada 2007.
   o izmjeni Protokola br. 4 uz Sporazum između Europske zajednice s jedne strane i Vlade Danske i Lokalne vlade Farskih otoka s druge strane
   (2007/671/EZ)
   ZAJEDNIČKI ODBOR,
   uzimajući u obzir Sporazum između Europske zajednice s jedne strane i Vlade Danske i Lokalne vlade Farskih otoka s druge strane (1), dalje u tekstu „Sporazum”, a posebno njegov članak 34. stavak 1.,
   budući da:
   
               (1)
            
            
               Na temelju članka 1. Protokola br. 4 uz Sporazum, Zajednica je odobrila carinske koncesije za hranu za ribe s Farskih otoka u okviru godišnje carinske kvote od 5 000 tona.
            
         
               (2)
            
            
               Na temelju Odluke br. 2/98 Zajedničkog odbora EZ/Danska-Farski otoci (2), ova je carinska kvota povećana na 10 000 tona od 1. siječnja 2000. pa nadalje.
            
         
               (3)
            
            
               Tijela Farskih otoka zatražila su povećanje carinskih koncesija koje Zajednica odobrava za te proizvode.
            
         
               (4)
            
            
               Trebalo bi dopustiti udvostručenje postojeće godišnje carinske kvote.
            
         
               (5)
            
            
               Hrana za ribe, za koju je odobren povlašteni uvozni režim, ne smije sadržavati dodani gluten.
            
         
               (6)
            
            
               Na ovu se kvotu primjenjuje klauzula o reviziji. U skladu s člankom 31. stavkom 2. Sporazuma, Zajednički će odbor redovito razmjenjivati informacije u tu svrhu.
            
         
               (7)
            
            
               Članak 1. Protokola trebalo bi izmijeniti,
            
         DONIO JE SLJEDEĆU ODLUKU:
   Članak 1.
   Protokol br. 4 uz Sporazum mijenja se kako slijedi:
   
               1.
            
            
               U članku 1. tekst u tablici koji se odnosi na oznake KN ex 2309 90 10, ex 2309 90 31 i ex 2309 90 41 zamjenjuje se sljedećim:
               
                           „Oznaka KN
                        
                        
                           Opis
                        
                        
                           Carinska stopa
                        
                        
                           Carinska kvota
                           (u tonama)
                        
                     
                           ex 2309 90 10 (3)
                           
                           ex 2309 90 31 (3)
                           
                           ex 2309 90 41 (3)
                           
                        
                        
                           Hrana za ribe
                        
                        
                           0
                        
                        
                           20 000
                        
                     
         
               2.
            
            
               Sljedeći se tekst dodaje u članku 1.:
               „Što se tiče carinske kvote koja je otvorena za hranu za ribe obuhvaćenu oznakama KN ex 2309 90 10, ex 2309 90 31 i ex 2309 90 41:
               
                           1.
                        
                        
                           Vlasti Farskih otoka potvrđuju da hrana za ribe koja se izvozi u EU u okviru preferencijalne kvote ne sadrži dodani gluten, osim glutena koji se prirodno nalazi u žitaricama koje mogu dospjeti u tu hranu pri njenom sastavljanju. Europska zajednica može na Farskim otocima obaviti kontrole sastavljanja hrane za ribe, posebno kontrole udjela glutena u toj hrani.
                        
                     
                           2.
                        
                        
                           Obavljanje kontrole sastavljanja hrane za ribe opisano je u Prilogu I. ovom Protokolu. Ako se tijekom inspekcijskog pregleda utvrdi da nisu ispunjeni uvjeti za odobravanje ove trgovinske povlastice, Komisija može privremeno obustaviti primjenu ove povlastice sve dok se ti uvjeti ne ispune.”
                        
                     
         
               3.
            
            
               Tekst iz Priloga dodaje se kao Prilog I.
            
         Članak 2.
   Zajednički odbor prati korištenje ove carinske kvote. Ovisno o iskorištenju kvote i razvoju tržišnih uvjeta, Zajednički će odbor preispitati ovu carinsku kvotu za četiri godine.
   Članak 3.
   Povećanje opsega carinske kvote za 2007. kalendarsku godinu izračunava se pro rata temporis od 1. prosinca 2007.
   Članak 4.
   Ova Odluka stupa na snagu prvog dana drugog mjeseca nakon donošenja.
   
      Sastavljeno u Bruxellesu 8. listopada 2007.
      
         
            Za Zajednički odbor
         
         
            Predsjednik
         
         Leopoldo RUBINACCI
         
      
   
   
      (1)  SL L 53, 22.2.1997., str. 2.
   
      (2)  SL L 263, 26.9.1998., str. 37.
   
      (3)  Hrana za ribe za koju je odobren povlašteni uvozni režim ne smije sadržavati dodani gluten, osim glutena koji se prirodno nalazi u žitaricama koje mogu dospjeti u tu hranu pri njenom sastavljanju.”
   PRILOG
   
      
         „PRILOG I.
         
            Obavljanje kontrole sastavljanja hrane za ribe
         
         Članak 1.
         Vlasti Farskih otoka dostavljaju Komisiji odredbe o nadzoru koje su donijele u pogledu članka 1. i članka 2. ove Odluke. Vlasti Farskih otoka stavljaju Komisiji na raspolaganje sve informacije potrebne za kontrolu udjela glutena u hrani za ribe koja se izvozi u EU i poduzimaju sve odgovarajuće mjere kako bi omogućile obavljanje provjera za koje Komisija smatra da je potrebno obaviti u tu svrhu.
         Članak 2.
         Europska zajednica može obavljati kontrole sastavljanja hrane za ribe na Farskim otocima. Poduzeća za proizvodnju hrane za ribe odmah omogućuju pristup svojim tvornicama i evidencijama zaliha kako bi omogućila inspektorima da uđu u trag korištenim sirovinama. Inspektorima je dopušteno uzimati uzorke za analizu.
         Inspektori imaju pravo kontrolirati sastavljanje hrane za ribe, sirovine i prerađene materijale kao i poslovne knjige i druge dokumente, uključujući dokumente i metapodatke koji su sastavljeni, primljeni ili zabilježeni na elektroničkom mediju, a koji se odnose na evidenciju zaliha.
         Članak 3.
         Inspekcijske preglede obavljaju stručnjaci Komisije ili država članica, dalje u tekstu ‚inspektori’. Stručnjake iz država članica kojima je povjereno obavljanje tih inspekcijskih pregleda imenuje Komisija.
         Članak 4.
         Ti se inspekcijski pregledi obavljaju u ime Zajednice, koja snosi troškove svojih inspektora.
         Inspektori obavješćuju vlasti Farskih otoka o inspekcijskim pregledima tako da im mogu prisustvovati i predstavnici Farskih otoka.
         Članak 5.
         Komisija i Farski otoci zajednički donose detaljne odredbe o načinu obavljanja kontrola.”